

ที่ มท ๐๘๐๘.๒/ กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กันยายน 2564

เรื่อง การโอนเงินจัดสรรงบประมาณรายจ่ายประจำปีงบประมาณ พ.ศ. ๒๕64 งบกลาง รายการเงินสำรองจ่าย

เพื่อกรณีฉุกเฉินหรือจำเป็น เพื่อเป็นค่าใช้จ่ายในการดำเนินโครงการพัฒนาและเสริมสร้างความเข้มแข็ง

ของเศรษฐกิจฐานราก ครั้งที่ 5

เรียน ผู้ว่าราชการจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 2200 ลงวันที่ 29 กันยายน 2564

สิ่งที่ส่งมาด้วย แบบรายละเอียดประกอบการโอนเงินจัดสรรงบประมาณ จำนวน ๑ ชุด

ตามที่กรมส่งเสริมการปกครองท้องถิ่นได้แจ้งการจัดสรรงบประมาณรายจ่ายประจำปีงบประมาณ พ.ศ. 2564 งบกลาง รายการเงินสำรองจ่ายเพื่อกรณีฉุกเฉินหรือจำเป็น เพื่อเป็นค่าใช้จ่ายในการดำเนินโครงการพัฒนาและเสริมสร้างความเข้มแข็งของเศรษฐกิจฐานราก ครั้งที่ 5 รายละเอียดปรากฏตามหนังสือที่อ้างถึง นั้น

กรมส่งเสริมการปกครองท้องถิ่นได้โอนเงินจัดสรรงบประมาณรายจ่ายประจำปีงบประมาณ พ.ศ. ๒๕64 งบกลาง รายการเงินสำรองจ่ายเพื่อกรณีฉุกเฉินหรือจำเป็น เพื่อเป็นค่าใช้จ่ายในการดำเนินโครงการพัฒนาและเสริมสร้างความเข้มแข็งของเศรษฐกิจฐานราก ครั้งที่ 5 ประเภทเงินอุดหนุนทั่วไป รหัสแหล่งของเงิน 6410410 รหัสกิจกรรมหลัก 90909XXXX00000 โดยโอนเงินผ่านทางระบบ e - LAAS เชื่อมโยงเข้าสู่ระบบ GFMIS เข้าบัญชีองค์กรปกครองส่วนท้องถิ่น และประเภทเงินอุดหนุนเฉพาะกิจ รหัสแหล่งของเงิน 6410420 รหัสกิจกรรมหลัก 90909XXXX00000 จากส่วนกลางมาตั้งจ่ายที่สำนักงานคลังจังหวัด โดยโอนเงินผ่านทางระบบ GFMIS รายละเอียดปรากฏตามสิ่งที่ส่งมาด้วย ดังนั้น เพื่อให้การดำเนินการดังกล่าวเป็นไปด้วยความเรียบร้อย จึงขอความร่วมมือจังหวัดแจ้งการโอนเงินจัดสรรงบประมาณให้องค์กรปกครองส่วนท้องถิ่นทราบ และให้ถือปฏิบัติตามหนังสือที่อ้างถึง

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานการจัดสรรเงินอุดหนุนและพัฒนาระบบงบประมาณ

โทร./โทรสาร ๐-๒๒๔๑-๙๐๔3, ๐-๒๒๔๑-๙๐๐๐ ต่อ ๑๕40

ผู้ประสานงาน นางสาวพรรณิภา แซ่วี 06 5716 7607